CELEX: 52020PC0841
Language: el
Date: 2021-01-27
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας όσον αφορά την έκδοση απόφασης για την κατάρτιση καταλόγου 25 προσώπων που είναι πρόθυμα και ικανά να ασκήσουν καθήκοντα μέλους διαιτητικού οργάνου βάσει της συμφωνίας, καθώς και εφεδρικού καταλόγου προσώπων που είναι πρόθυμα και ικανά να ασκήσουν καθήκοντα διορισμένου από την Ένωση μέλους διαιτητικού οργάνου βάσει της συμφωνίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.1.2021
            COM(2020) 841 final/2
            2020/0373(NLE)
            COM(2020) 841 final of 14.12.2020 downgraded on 27.1.2021
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ 
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας όσον αφορά την έκδοση απόφασης για την κατάρτιση καταλόγου 25 προσώπων που είναι πρόθυμα και ικανά να ασκήσουν καθήκοντα μέλους διαιτητικού οργάνου βάσει της συμφωνίας, καθώς και εφεδρικού καταλόγου προσώπων που είναι πρόθυμα και ικανά να ασκήσουν καθήκοντα διορισμένου από την Ένωση μέλους διαιτητικού οργάνου βάσει της συμφωνίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η Επιτροπή προτείνει στο Συμβούλιο να καθορίσει τη θέση που πρέπει να ληφθεί εξ ονόματος της Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης), σχετικά με απόφαση της μικτής επιτροπής για την τροποποίηση της εν λόγω συμφωνίας.
            
            
               2.Πλαίσιο της πρότασης
            
            
               2.1.Η συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας
            
            
               Η συμφωνία αποχώρησης καθορίζει τις ρυθμίσεις για την εύτακτη αποχώρηση του Ηνωμένου Βασιλείου από την Ένωση και την Ευρατόμ. Η συμφωνία αποχώρησης τέθηκε σε ισχύ την 1η Φεβρουαρίου 2020.
            
            
               2.2.Η μικτή επιτροπή
            
            
               Η μικτή επιτροπή που συγκροτήθηκε βάσει του άρθρου 164 παράγραφος 1 της συμφωνίας αποχώρησης απαρτίζεται από εκπροσώπους της Ένωσης και του Ηνωμένου Βασιλείου. Η προεδρία ασκείται από κοινού από την Ένωση και το Ηνωμένο Βασίλειο. Το παράρτημα VIII της συμφωνίας αποχώρησης καθορίζει τον εσωτερικό κανονισμό της μικτής επιτροπής. Η μικτή επιτροπή συνεδριάζει τουλάχιστον μία φορά ετησίως ή κατόπιν αιτήματος της Ένωσης ή του Ηνωμένου Βασιλείου και καθορίζει το χρονοδιάγραμμα και την ημερήσια διάταξη των συνεδριάσεών της με αμοιβαία συναίνεση. 
            
            
               Τα καθήκοντα της μικτής επιτροπής ορίζονται στο άρθρο 164 της συμφωνίας αποχώρησης και συνίστανται κυρίως στα εξής:
            
            
               ·επίβλεψη της υλοποίησης και της εφαρμογής της συμφωνίας, είτε απευθείας είτε μέσω των εργασιών των ειδικών επιτροπών που υπάγονται σ’ αυτήν·
            
            
               ·έκδοση αποφάσεων και διατύπωση συστάσεων, συμπεριλαμβανομένης της έγκρισης τροποποιήσεων της συμφωνίας στις περιπτώσεις που αυτή προβλέπει·
            
            
               ·πρόληψη των προβλημάτων και επίλυση των διαφορών που ενδέχεται να προκύψουν σχετικά με την ερμηνεία και την εφαρμογή της συμφωνίας.
            
            
               2.3.Η προς έκδοση πράξη της μικτής επιτροπής
            
            
               Σύμφωνα με το άρθρο 171 παράγραφος 1 της συμφωνίας αποχώρησης, η μικτή επιτροπή, το αργότερο μέχρι τη λήξη της μεταβατικής περιόδου, καταρτίζει κατάλογο 25 προσώπων που είναι πρόθυμα και ικανά να ασκήσουν καθήκοντα μέλους διαιτητικού οργάνου. Επίσης, η μικτή επιτροπή εξασφαλίζει ότι ο κατάλογος συμμορφώνεται πάντα με τις ειδικές απαιτήσεις που καθορίζονται στη συμφωνία αποχώρησης.
            
            
               Σκοπός της προς έκδοση απόφασης είναι η κατάρτιση του καταλόγου των προσώπων που είναι πρόθυμα και ικανά να ασκήσουν καθήκοντα μέλους διαιτητικών οργάνων βάσει της συμφωνίας αποχώρησης.
            
            
               Η προς έκδοση απόφαση θα καταστεί δεσμευτική για τα μέρη σύμφωνα με το άρθρο 166 παράγραφος 2 της συμφωνίας αποχώρησης. Σύμφωνα με τον κανόνα 9 του εσωτερικού κανονισμού, οι αποφάσεις που λαμβάνει η μικτή επιτροπή προσδιορίζουν την ημερομηνία κατά την οποία αρχίζουν να ισχύουν.
            
            
               3.Θέση που πρέπει να ληφθεί εξ ονόματος της Ένωσης
            
            
               Η μεταβατική περίοδος που προβλέπεται στη συμφωνία αποχώρησης λήγει στις 31 Δεκεμβρίου 2020. Η συντριπτική πλειονότητα των διατάξεων της συμφωνίας αποχώρησης, συμπεριλαμβανομένων εκείνων που αφορούν την επίλυση διαφορών δυνάμει του τίτλου ΙΙΙ του έκτου μέρους, θα τεθούν σε ισχύ την 1η Ιανουαρίου 2021. Είναι αναγκαίο να έχει καταρτιστεί κατάλογος διαιτητών έως την 1η Ιανουαρίου 2021 για την περίπτωση διαφωνίας σχετικά με την ερμηνεία της συμφωνίας αποχώρησης, δεδομένου ότι από εκείνη τη στιγμή και έπειτα οποιοδήποτε από τα μέρη μπορεί να παραπέμπει τυχόν διαφορές σε δεσμευτική διαιτησία. 
            
            
               Η Ένωση και το Ηνωμένο Βασίλειο συμφώνησαν από κοινού ως προς πέντε πρόσωπα τα οποία θα εκτελούν χρέη προέδρου του διαιτητικού οργάνου. Η Ένωση και το Ηνωμένο Βασίλειο πρότειναν από 10 πρόσωπα που θα ασκούν καθήκοντα μέλους του διαιτητικού οργάνου.
            
         
         
            
               Ως εκ τούτου, η θέση της Ένωσης θα πρέπει να είναι να στηρίξει την έκδοση απόφασης από τη μικτή επιτροπή σύμφωνα με το άρθρο 171 παράγραφος 1 της συμφωνίας αποχώρησης με την οποία θα καταρτιστεί κατάλογος 25 προσώπων που είναι πρόθυμα και ικανά να ασκήσουν καθήκοντα διαιτητή βάσει της συμφωνίας, σύμφωνα με το σχέδιο απόφασης που επισυνάπτεται στην παρούσα πρόταση.
            
            
               Επιπλέον, η Ένωση έχει επιλέξει εφεδρεία 17 προσώπων με τα οποία η Ένωση θα μπορεί να επικοινωνήσει ανάλογα με τις ανάγκες της όταν η μικτή επιτροπή θα επικαιροποιεί τον κατάλογο των 25 προσώπων σύμφωνα με την τελευταία πρόταση του άρθρου 171 παράγραφος 1.
            
            
               4.Νομική βάση
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η απόφαση την οποία καλείται να εκδώσει η μικτή επιτροπή συνιστά πράξη που παράγει έννομα αποτελέσματα. Η προς έκδοση πράξη θα είναι δεσμευτική για τα μέρη σύμφωνα με το άρθρο 166 παράγραφος 2 της συμφωνίας.
            
            
               Η προς έκδοση πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               Ο στόχος και το περιεχόμενο της προς έκδοση απόφασης αφορούν τον καθορισμό της θέσης της Ένωσης σχετικά με τον κατάλογο των προσώπων που είναι πρόθυμα και ικανά να ασκήσουν καθήκοντα μέλους διαιτητικών οργάνων στο πλαίσιο της συμφωνίας αποχώρησης. Η σύναψη της συμφωνίας βασίστηκε στο άρθρο 50 παράγραφος 2 της Συνθήκης για την Ευρωπαϊκή Ένωση. 
            
            
               Ως εκ τούτου, η νομική βάση της προτεινόμενης απόφασης θα πρέπει να είναι το άρθρο 50 παράγραφος 2 της Συνθήκης για την Ευρωπαϊκή Ένωση σε συνδυασμό με το άρθρο 218 παράγραφος 9 της ΣΛΕΕ. 
            
            
               5.Δημοσίευση της προς έκδοση πράξης
            
            
               Δεδομένου ότι σκοπός της απόφασης της μικτής επιτροπής είναι η κατάρτιση καταλόγου προσώπων που είναι πρόθυμα και ικανά να ασκήσουν καθήκοντα μέλους των διαιτητικών οργάνων στο πλαίσιο της συμφωνίας αποχώρησης, είναι σκόπιμο να δημοσιευθεί η απόφαση της μικτής επιτροπής στην Επίσημη Εφημερίδα της Ευρωπαϊκής Ένωσης μετά την έκδοσή της.
            
            
               2020/0373 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας όσον αφορά την έκδοση απόφασης για την κατάρτιση καταλόγου 25 προσώπων που είναι πρόθυμα και ικανά να ασκήσουν καθήκοντα μέλους διαιτητικού οργάνου βάσει της συμφωνίας, καθώς και εφεδρικού καταλόγου προσώπων που είναι πρόθυμα και ικανά να ασκήσουν καθήκοντα διορισμένου από την Ένωση μέλους διαιτητικού οργάνου βάσει της συμφωνίας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 50 παράγραφος 2, 
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
         
         
            
               (1)Η συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης) συνήφθη από την Ένωση με την απόφαση (ΕΕ) 2020/135 του Συμβουλίου
                  1
                και τέθηκε σε ισχύ την 1η Φεβρουαρίου 2020.
            
            
               (2)Σύμφωνα με το άρθρο 171 παράγραφος 1 της συμφωνίας αποχώρησης, η μικτή επιτροπή, το αργότερο μέχρι τη λήξη της μεταβατικής περιόδου που καθορίζεται στη συμφωνία αποχώρησης, καταρτίζει κατάλογο 25 προσώπων που είναι πρόθυμα και ικανά να ασκήσουν καθήκοντα μέλους διαιτητικού οργάνου. Η μικτή επιτροπή εξασφαλίζει ότι ο κατάλογος συμμορφώνεται πάντα μʼ αυτές τις απαιτήσεις.
            
            
               (3)Σύμφωνα με το άρθρο 171 παράγραφος 2 της συμφωνίας αποχώρησης, ο κατάλογος περιλαμβάνει μόνο πρόσωπα των οποίων η ανεξαρτησία είναι πέραν πάσης αμφιβολίας, διαθέτουν τα επαγγελματικά προσόντα που απαιτούνται για διορισμό σε ανώτατο δικαστικό αξίωμα στη χώρα τους, ή είναι νομικοί εγνωσμένου κύρους και διαθέτουν εξειδικευμένες γνώσεις ή πείρα στο δίκαιο της Ένωσης και στο δημόσιο διεθνές δίκαιο. Ο κατάλογος δεν περιλαμβάνει πρόσωπα τα οποία είναι μέλη, υπάλληλοι ή λοιπό προσωπικό των θεσμικών οργάνων της Ένωσης, της κυβέρνησης κράτους μέλους, ή της κυβέρνησης του Ηνωμένου Βασιλείου.
            
            
               (4)Η Ένωση και το Ηνωμένο Βασίλειο πρότειναν από κοινού πέντε πρόσωπα για τη θέση του προέδρου του διαιτητικού οργάνου και πρότειναν έκαστο από δέκα πρόσωπα για τη θέση του μέλους του διαιτητικού οργάνου, 
            
            
               (5)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της μικτής επιτροπής.
            
            
               (6)Είναι επίσης σκόπιμο να καθοριστεί εφεδρικός κατάλογος εμπειρογνωμόνων που θα είναι πρόθυμοι και ικανοί να ασκήσουν καθήκοντα διαιτητή στο πλαίσιο της συμφωνίας αποχώρησης και με τους οποίους μπορεί να υπάρξει επικοινωνία ώστε να διατηρείται ενημερωμένος ο κατάλογος των 25 προσώπων από την πλευρά της Ένωσης,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στο πλαίσιο της μικτής επιτροπής που συγκροτήθηκε βάσει του άρθρου 164 παράγραφος 1 της συμφωνίας αποχώρησης βασίζεται στο σχέδιο απόφασης της μικτής επιτροπής που επισυνάπτεται στην παρούσα απόφαση στο παράρτημα I.
            
            
               Η θέση που πρέπει να ληφθεί εξ ονόματος της Ένωσης κατά τη συνεδρίαση της μικτής επιτροπής που λαμβάνει την απόφαση του ως άνω εδαφίου είναι να στηρίξει την επισύναψη στα πρακτικά της εν λόγω συνεδρίασης υπομνήματος που να καθορίζει τις διαδικασίες συμπερίληψης των μελλοντικών προέδρων στον κατάλογο των προέδρων του διαιτητικού οργάνου βάσει της συμφωνίας αποχώρησης, όπως ορίζεται στο παράρτημα II. 
            
            
               Άρθρο 2
            
            
               Καταρτίζεται, σύμφωνα με το παράρτημα ΙΙΙ, εφεδρικός κατάλογος με πρόσωπα που μπορεί να προτείνει στο μέλλον η Ένωση για την πλήρωση κενών θέσεων στον κατάλογο των 25 προσώπων.
            
            
               Άρθρο 3
            
            
               Η απόφαση της μικτής επιτροπής δημοσιεύεται στην Επίσημη Εφημερίδα της Ευρωπαϊκής Ένωσης. 
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση (ΕΕ) 2020/135 του Συμβουλίου, της 30ής Ιανουαρίου 2020, σχετικά με τη σύναψη της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ L 29 της 31.1.2020, σ. 1).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            ΠΑΡΑΡΤΗΜΑ 
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας όσον αφορά την έκδοση απόφασης για την κατάρτιση καταλόγου 25 προσώπων που είναι πρόθυμα και ικανά να ασκήσουν καθήκοντα μέλους διαιτητικού οργάνου βάσει της συμφωνίας, καθώς και εφεδρικού καταλόγου προσώπων που είναι πρόθυμα και ικανά να ασκήσουν καθήκοντα διορισμένου από την Ένωση μέλους διαιτητικού οργάνου βάσει της συμφωνίας
            
               
         
         
            
               ΠΑΡΑΡΤΗΜΑ I
            
            
               Απόφαση αριθ. .../2020 της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας
            
            
               της XXX
            
            
               για την κατάρτιση καταλόγου 25 προσώπων που είναι πρόθυμα και ικανά να ασκήσουν καθήκοντα μέλους διαιτητικού οργάνου βάσει της συμφωνίας και εφεδρικού καταλόγου προσώπων που είναι πρόθυμα και ικανά να ασκήσουν καθήκοντα διορισμένου από την Ένωση μέλους διαιτητικού οργάνου βάσει της συμφωνίας
            
            
               Η ΜΙΚΤΗ ΕΠΙΤΡΟΠΗ,
            
            
               Έχοντας υπόψη τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας
                  1
                (στο εξής: η συμφωνία αποχώρησης), και ιδίως το άρθρο 171 παράγραφος 1,
            
            
               Εκτιμώντας τα ακόλουθα:
            
            
               (1)Σύμφωνα με το άρθρο 171 παράγραφος 1 της συμφωνίας αποχώρησης, η μικτή επιτροπή, το αργότερο μέχρι τη λήξη της μεταβατικής περιόδου που καθορίζεται στην εν λόγω συμφωνία, καταρτίζει κατάλογο 25 προσώπων που είναι πρόθυμα και ικανά να ασκήσουν καθήκοντα μέλους του διαιτητικού οργάνου.
            
            
               (2)Σύμφωνα με το άρθρο 171 παράγραφος 2 της συμφωνίας αποχώρησης, ο κατάλογος περιλαμβάνει μόνο πρόσωπα των οποίων η ανεξαρτησία είναι πέραν πάσης αμφιβολίας, διαθέτουν τα επαγγελματικά προσόντα που απαιτούνται για διορισμό σε ανώτατο δικαστικό αξίωμα στη χώρα τους, ή είναι νομικοί εγνωσμένου κύρους και διαθέτουν εξειδικευμένες γνώσεις ή πείρα στο δίκαιο της Ένωσης και στο δημόσιο διεθνές δίκαιο. Τα εν λόγω πρόσωπα δεν είναι μέλη, υπάλληλοι ή λοιπό προσωπικό των θεσμικών οργάνων της Ένωσης, της κυβέρνησης κράτους μέλους, ή της κυβέρνησης του Ηνωμένου Βασιλείου.
            
            
               (3)Με βάση την κοινή πρόταση της Ένωσης και του Ηνωμένου Βασιλείου ως προς πέντε πρόσωπα για τη θέση του προέδρου του διαιτητικού οργάνου, και τις αντίστοιχες προτάσεις της Ένωσης και του Ηνωμένου Βασιλείου ως προς δέκα πρόσωπα έκαστο για να ασκούν καθήκοντα μέλους του διαιτητικού οργάνου,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Ο κατάλογος των 25 προσώπων που είναι πρόθυμα και ικανά να ασκήσουν καθήκοντα διαιτητή βάσει της συμφωνίας αποχώρησης παρατίθεται στο παράρτημα I. 
            
            
               Άρθρο 2
            
            
               Η παρούσα απόφαση αρχίζει να ισχύει από την 1η Ιανουαρίου 2021.
            
            
               Τόπος …,
            
            
               
                  Για τη μικτή επιτροπή 
               
               
                  Οι συμπρόεδροι
               
            
            
               ΠΑΡΑΡΤΗΜΑ I 
            
         
         
            
               της απόφασης αριθ. .../2020 της μικτής επιτροπής 
            
            
            
               Πρόεδροι του διαιτητικού οργάνου της συμφωνίας αποχώρησης
            
            
               Κυρία Corinna Wissels
            
            
               Κυρία Angelika Helene Anna Nussberger
            
            
               Κύριος Jan Klucka
            
            
               Σερ Daniel Bethlehem
            
            
               Κυρία Gabrielle Kaufmann-Kohler
            
            
            
               Τακτικά μέλη του διαιτητικού οργάνου της συμφωνίας αποχώρησης
            
            
               ΕΕ:
            
            
               Κύριος Hubert Legal 
            
            
               Κυρία Helena Jaderblöm 
            
            
               Κυρία Ursula Kriebaum 
            
            
               Κύριος Jan Wouters 
            
            
               Κύριος Christoph Walter Hermann 
            
            
               Κύριος Javier Diez-Hochleitner 
            
            
               Κυρία Alice Guimaraes-Purokoski 
            
            
               Κύριος Barry Doherty 
            
            
               Κυρία Tamara Capeta 
            
         
         
            
               Κύριος Nico Schrijver
            
            
               Ηνωμένο Βασίλειο:
            
            
               Σερ Gerald Barling 
            
            
               Σερ Christopher Bellamy 
            
            
               Κύριος Zachary Douglas 
            
            
               Σερ Patrick Elias 
            
            
               Ντέιμ Elizabeth Gloster 
            
            
               Σερ Peter Gross 
            
            
               Κύριος Toby Landau QC 
            
            
               Κύριος Dan Sarooshi QC 
            
            
               Κυρία Jemima Stratford QC 
            
            
               Σερ Michael Wood
            
         
         
            
                  
                     (1)
                  
                        
                  ΕΕ L 29 της 31.1.2020, σ. 7.
               
            
      
    ---documentbreak--- NA ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            ΠΑΡΑΡΤΗΜΑ 
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας όσον αφορά την έκδοση απόφασης για την κατάρτιση καταλόγου 25 προσώπων που είναι πρόθυμα και ικανά να ασκήσουν καθήκοντα μέλους διαιτητικού οργάνου βάσει της συμφωνίας, καθώς και εφεδρικού καταλόγου προσώπων που είναι πρόθυμα και ικανά να ασκήσουν καθήκοντα διορισμένου από την Ένωση μέλους διαιτητικού οργάνου βάσει της συμφωνίας
            
               
         
         
            
               ΠΑΡΑΡΤΗΜΑ ΙI
            
            
               Σχέδιο υπομνήματος προς επισύναψη στα πρακτικά της συνεδρίασης της μικτής επιτροπής της συμφωνίας αποχώρησης, της xx Δεκεμβρίου 2020, με το οποίο καθορίζονται διαδικασίες για τον διορισμό των μελλοντικών προέδρων στον κατάλογο των προέδρων του διαιτητικού οργάνου της συμφωνίας αποχώρησης
            
            
               
                  Η μικτή επιτροπή ενέκρινε σήμερα τον κατάλογο των 25 προσώπων που είναι πρόθυμα και ικανά να ασκήσουν καθήκοντα μέλους διαιτητικού οργάνου σύμφωνα με το άρθρο 171 της συμφωνίας αποχώρησης. Τα μέρη υπενθυμίζουν ότι το πέμπτο πρόσωπο στον κατάλογο των προέδρων επιλέχθηκε μετά από κλήρωση που πραγματοποιήθηκε στις 9 Δεκεμβρίου 2020 παρουσία εκπροσώπων και των δύο μερών. 
               
               
                  Για να εξασφαλιστεί η ισορροπία σε βάθος χρόνου, θα πρέπει να εφαρμόζεται εκ περιτροπής εναλλαγή, στο πλαίσιο της οποίας όταν κενώνεται θέση την οποία κατείχε πρόεδρος που είχε προταθεί από το μέρος του οποίου οι υποψήφιοι καταλαμβάνουν τρεις από τις πέντε θέσεις του καταλόγου, το άλλο μέρος θα προτείνει τρεις υποψηφίους μεταξύ των οποίων το πρώτο μέρος θα επιλέγει, εντός τριών εργάσιμων ημερών, πρόεδρο για την πλήρωση της εν λόγω κενής θέσης. 
               
               
                  Εάν κενωθεί θέση προέδρου ο οποίος είχε προταθεί από το μέρος του οποίου οι υποψήφιοι καταλαμβάνουν δύο από τις πέντε θέσεις του καταλόγου, δεν θα γίνεται εκ περιτροπής εναλλαγή και το εν λόγω μέρος θα προτείνει τρεις υποψηφίους μεταξύ των οποίων το άλλο μέρος θα επιλέγει, εντός τριών εργάσιμων ημερών, πρόεδρο για την πλήρωση της εν λόγω κενής θέσης. 
               
               
                  Κατά συνέπεια, ο κατάλογος των προέδρων θα περιλαμβάνει πάντα τουλάχιστον δύο προέδρους που θα έχουν προταθεί από το κάθε μέρος. 
               
               
                  Μετά από κάθε αντικατάσταση όπως προβλέπεται ανωτέρω, η μικτή επιτροπή θα πρέπει να τροποποιεί τον κατάλογο των 25 προσώπων με απόφαση που θα εκδίδεται σύμφωνα με το άρθρο 171 της συμφωνίας αποχώρησης.
               
               
                  Σε κάθε περίπτωση, η μικτή επιτροπή θα επανεξετάσει τον κατάλογο των 25 προσώπων δύο έτη μετά την έναρξη ισχύος της απόφασής της που εκδόθηκε σήμερα. Τα μέρη θα καταβάλουν κάθε δυνατή προσπάθεια για να προτείνουν από κοινού κατάλογο πέντε προέδρων κατά τη διάρκεια της εν λόγω επανεξέτασης, όπως προβλέπεται στη συμφωνία αποχώρησης. Ο κατάλογος αυτός θα πρέπει να αντικαταστήσει τον προηγούμενο κατάλογο το αργότερο έξι μήνες από την έναρξη της επανεξέτασης.
               
               
                  Εάν δεν μπορεί να επιτευχθεί συμφωνία για τον πέμπτο πρόεδρο κατά τη διάρκεια της διαδικασίας επανεξέτασης, το μέρος του οποίου οι υποψήφιοι κατέχουν δύο από τις πέντε θέσεις του καταλόγου κατά τη συγκεκριμένη χρονική στιγμή θα προτείνει τρεις υποψηφίους μεταξύ των οποίων το άλλο μέρος θα επιλέξει εντός τριών ημερών πρόεδρο για την πλήρωση της εν λόγω κενής θέσης στον κατάλογο. Μετά τη διαδικασία επανεξέτασης, η μικτή επιτροπή θα πρέπει να τροποποιήσει τον κατάλογο των 25 προσώπων με απόφαση που θα εκδοθεί σύμφωνα με το άρθρο 171 της συμφωνίας αποχώρησης.
               
               
                  Όλοι οι υποψήφιοι που προτείνονται από ένα μέρος για επιλογή από το άλλο μέρος σύμφωνα με τη διαδικασία που καθορίζεται στο παρόν υπόμνημα πρέπει να πληρούν τα κριτήρια του άρθρου 171 της συμφωνίας αποχώρησης και, όταν ένα μέρος θεωρεί ευλόγως ότι αυτό δεν συμβαίνει, επιφυλάσσεται του δικαιώματος να αντιταχθεί στη συμπερίληψη του εν λόγω υποψηφίου στον κατάλογο ή στον διορισμό του. 
               
            
         
         
      
    ---documentbreak--- NA ---documentbreak--- NA ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            ΠΑΡΑΡΤΗΜΑ 
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας όσον αφορά την έκδοση απόφασης για την κατάρτιση καταλόγου 25 προσώπων που είναι πρόθυμα και ικανά να ασκήσουν καθήκοντα μέλους διαιτητικού οργάνου βάσει της συμφωνίας, καθώς και εφεδρικού καταλόγου προσώπων που είναι πρόθυμα και ικανά να ασκήσουν καθήκοντα διορισμένου από την Ένωση μέλους διαιτητικού οργάνου βάσει της συμφωνίας
            
               
         
         
            
               ΠΑΡΑΡΤΗΜΑ ΙII
            
            
               
                  Εφεδρικός κατάλογος υποψηφίων που είναι πρόθυμοι και ικανοί να ασκήσουν καθήκοντα διορισμένων από την Ένωση μελών διαιτητικού οργάνου στο πλαίσιο της συμφωνίας
               
            
            
               Κύριος Μύρων Νικολάτος 
            
            
               Κύριος Ezio Perillo 
            
            
               Κύριος Vilenas Vadapalas 
            
            
               Κύριος Andreas Müller 
            
            
               Κύριος Pierre d’Argent 
            
            
               Κύριος Radostin Georgiev Petrov 
            
            
               Κύριος Κώστας Κληρίδης 
            
            
               Κύριος Antonin Mokry 
            
            
               Κύριος Carri Ginter 
            
            
               Κύριος Νικόλαος Μαρκόπουλος 
            
            
               Κύριος Jukka Snell 
            
            
               Κύριος Janos Martonyi 
            
            
               Κυρία Alessandra Pietrobon 
            
            
               Κύριος Ignas Vegele 
            
            
               Κυρία Anita Kovalevska
            
            
               Κύριος Kaj I. Hober 
            
            
               Κύριος Matej Avbelj